Andy South ຜ່ານເຂົ້າ ຮອບສຸດທ້າຍ
ແອນດີ ສຸດທິພົງ ນັກອອກແບບເສື້ອຜ້າ ໜ້າໃໝ່ໄຟແຮງ ແມ່ນນຶ່ງໃນ 3 ຄົນທີ່ ຜ່ານເຂົ້າຮອບສຸດທ້າຍ ໃນການແຂ່ງຂັນ ຂອງ Project Runway.
ລາຍການ Project Runway ຕອນທີ 12 ກໍໄດ້ອອກອາກາດໄປແລ້ວ ເມື່ອວັນອາທິດ ທີ 14 ຕຸລາ ຜ່ານມາ ຜົນທີ່ອອກມາ ກໍຄື Andy South ຫລື ແອນດີ ສຸດທິພົງ ແມ່ນນຶ່ງ ໃນຜູ້ເຂົ້າແຂ່ງຂັນ 3 ຄົນ ທີ່ຈະໄດ້ເຂົ້າຮອບສຸດທ້າຍ ເພື່ອຍາດເອົາຕໍາແໜ່ງຜູ້ຊະນະເລີດ ພ້ອມກັບເງິນລາງວັນຈໍານວນ 1 ແສນ$ ຈາກບໍລິສັດເຄື່ອງສໍາອາງ L'Oreal ຂອງ Paris ແລະລາງວັນອື່ນໆອີກ ແຕ່ທີ່ສໍາຄັນທີ່ສຸດນັ້ນ ກໍຄືການໄດ້ຮັບການຮັບຮູ້ທີ່ວ່າ ຕົນ ມີຄວາມສາມາດ ແລະມີພອນສະຫວັນ ໃນການອອກແບບ ເສື້ອຜ້າທີ່ງາມໆ ຫລູຫລາ ຫລືອາດຈະໂລດໂຜນໃນບາງ ຄັ້ງ ແຕ່ກໍເປັນທີ່ດຶງດູດສາຍຕາຂອງພວກນັກແຟຊັ່ນທັງ ຫລາຍ ທີ່ໃຫ້ການຮັບຮູ້ ກໍເພາະວ່າຜູ້ອອກແບບເສື້ອຜ້າ ເຫລົ່ານັ້ນ ໄດ້ຜ່ານການແຂ່ງຂັນໃນ Project Runway ມາແລ້ວ ນັ້ນເອງ ລາຍການ Project Runway ແມ່ນລາຍການທີ່ພວກ ທີ່ໄຝ່ຝັນຢາກເປັນ fashion designer ຫລືນັກອອກ ແບບເສື້ອຜ້າທີ່ໂດ່ງດັງ ຢາກມີໂອກາດໄດ້ເຂົ້າປຮ່ວມແຂ່ງ ຂັນ ເພາະມັນເປັນແປ້ນກະດານ ສໍາລັບກະໂດດໄປສູ່ອາ ຊີບທີ່ເຂົາເຈົ້າໄຝ່ຝັນຢາກເຮັດ ດັ່ງທີ່ແອນດີເວົ້າວ່າ: ແຕ່ກວ່າຈະມາຮອດຂັ້ນນີ້ ກໍບໍ່ ແມ່ນຂອງງ່າຍ ແອນດີແລະ ເພື່ອນໆທີ່ເຂົ້າຮ່ວມແຂ່ງຂັນ ຕ້ອງໄດ້ອອກແບບເສື້ອຜ້າແລະ ຕັດຫຍິບ ແລ້ວກໍຈັດໃຫ້ນາງ ແບບໃສ່ຍ່າງເທິງ catwalk ໃຫ້ຄະນະກໍາມະການເບິ່ງ ເພື່ອ ຄັດເລືອກເອົາຜູ້ຊະນະສໍາລັບແຕ່ ລະຕອນຂອງລາຍການ Project Runway ນັ້ນຊຶ່ງໃນແຕ່ລະຕອນ ທາງຜູ້ຈັດລາຍການກໍຈະເອົາຫົວ ຂໍ້ການທ້າທາຍຫລື challenge ໃຫ້ຜູ້ແຂ່ງຂັນ ແລ້ວບອກໃຫ້ໄປ ອອກແບບຊຸດເສື້ອຜ້າອອກມາ ທີ່ໃຫ້ເຂົ້າກັບຫົວຂໍ້ການທ້າທາຍ ນັ້ນ ຫລືພາໄປບ່ອນໃດບ່ອນນື່ງ ແລ້ວໃຫ້ອອກຫົວຄິດປະດິດສ້າງ ເອົາເອງ ໂດຍໃຫ້ເໝາະສົມກັບ ສະຖານທີ່ທີ່ໄດ້ໄປເຫັນມາ ຫລື ຄວາມໝາຍຂອງສະຖານທີ່ຕາມ ຄວາມຄິດຂອງຜູ້ແຂ່ງຂັນ ໂດຍ ໃຊ້ເວລາພຽງປະມານນຶ່ງມື້ຫລື ສອງມື້ ຊຶ່ງແອນດີໄດ້ອະທິບາຍ ເຖິງຂັ້ນຕອນດັ່ງກ່າວນີ້ ໃນການ ໂອ້ລົມກັບຂ້າພະເຈົ້າ ແຕ່ບໍ່ວ່າຫົວຂໍ້ການທ້າທາຍນັ້ນ ຈະຍາກປານໃດ ແອນດີກໍຜ່ານມາໄດ້ໂດຍຕະຫລອດ ແລະ ໄດ້ຄະແນນດີດ້ວຍ ຍ້ອນຄວາມວ່ອງໄວແລະຫົວຄິດປະດິດສ້າງ ຕະຫລອດທັງສີມື ແລະ ຄວາມສາມາດໃນການອອກແບບແລະຕັດຫຍິບ ແອນດີເວົ້າວ່າ ເຫດຜົນອີກປະການນຶ່ງ ກໍຄົງຈະແມ່ນບຸກຄະລິກລັກສະນະ ທີ່ສຸພາບອ່ອນນ້ອມແລະນິໄສແບບຄົນລາວ ຂອງລາວ ເອງ ແອນດີເວົ້າວ່າ: ແອນດີບໍ່ມັກປາກ ເປັນຄົນມິດໆ ແຕ່ເສື້ອຜ້າທີ່ລາວອອກແບບ ກັບໂດດເດ່ນແລະໂລດໂຜນ , ໃນການແຂ່ງຂັນໃນລາຍການ Project Runway ນີ້ ແອນດີ ໄດ້ອອກແບບເສື້ອຜ້າທັງໝົດ 10 ຊຸດ ມີທັງຊຸດກາງຄືນ ຊຸດຄອ໊ກ ເທລ ຊຸດກະໂປງ ຊຸດສົ້ງ ຊຸດ ອາບນໍ້າ ຊຸດກິລາແລະອື່ນໆອີກ ໃນນັ້ນ 2 ຊຸດແມ່ນໄດ້ຊະນະໃນ ລາຍການແຂ່ງຂັນ ຕອນທີ 8 ກັບຕອນທີ 11 ຊຶ່ງໃນຕອນທີ 11 ນັ້ນ ຊຸດກິລາຂອງແອນດີ ໄດ້ຖືກນາງແບບຊື່ດັງ Heidi Klum ຊື້ເອົາເຂົ້າໃນ collection ເສື້ອຜ້າຍີ່ຫໍ້ຂອງ ນາງ ທີ່ນໍາອອກຈໍານ່າຍທາງ amazon com ລາຍການ Project Runway ຍັງຈະອອກອາກາດອີກ 2 ຕອນ ຄືຕອນທີ 13 ໃນແລງວັນພະ ຫັດມື້ນີ້ (ທີ 21 ຕຸລາ) ແລະ ຕອນສຸດທ້າຍໃນແລງວັນພະຫັດ ໜ້າ(ທີ 28 ຕຸລາ) ຊຶ່ງຈະເປັນ ການຖ່າຍທອດການສະແດງ ແຟຊັ່ນ ໃນ Fashion Week ຂອງນະຄອນນິວຢອກ ທີ່ໄດ້ຈັດຂຶ່ນເມື່ອຕົ້ນເດືອນກັນຍາທີ່ ຜ່ານມາ ຊຶ່ງມີນັກອອກແບບເສື້ອຜ້າຈາກທົ່ວໂລກ ມາປະກອບສ່ວນສະແດງຜົນງານຂອງຕົນ ໂດຍທີ່ຜູ້ແຂ່ງຂັນໃນລາຍການ Project Runway 3 ຄົນທີ່ໄດ້ຜ່ານເຂົ້າຮອບສຸດທ້າຍ ກໍ ໄດ້ເຂົ້າຮ່ວມດ້ວຍ ຊຶ່ງກໍລວມທັງ Andy South ຫລືແອນດີ ສຸດທິພົງນັ້ນເອງ ທີ່ໄດ້ເອົາ ເສື້ອຜ້າຫລາຍໆຊຸດທີ່ລາວໄດ້ອອກແບບແລະຕັດຫຍິບເອງຄົນດຽວທັງໝົດ ສະເພາະການ ສະແດງຄັ້ງນີ້ນັ້ນ ຂຶ້ນໂຊວ໌ເທິງ catwalk ແລະໃນໂອກາດນີ້ເອງ ແອນດີກໍໄດ້ສະແດງ ຄວາມເປັນລາວອອກມາອີກຄັ້ງນຶ່ງ ໂດຍໄດ້ໃຊ້ເພງ ຂອງເກດສະໜາ ວິໄລລັກ ເປັນດົນຕີບັນເລງໃນເວລາ ທີ່ນາງແບບຂອງລາວ ຍ່າງຢູ່ເທິງ catwalk ເຖິງແມ່ນຈະເກີດແລະໃຫຍ່ທີ່ລັດຮາວາຍແຕ່ແອນດີກໍຍັງມີຄວາມຮູ້ສຶກເປັນລາວ ຫລາຍ ກ່ວາຄົນໜຸ່ມລຸ້ນດຽວກັນຫລາຍໆຄົນ ທີ່ມີເຊື້ອສາຍລາວ ແລະໃຫຍ່ຢູ່ອາເມຣິການີ້ ທັງນີ້ ກໍເພາະວ່າ ຍາພໍ່ຍາແມ່ ຄືທ່ານກົງສະນິດ ກັບຍານາງນີລະພອນ ສຸດທິພົງ ໄດ້ພາໄປພົວ ພັນກັບກິດຈະກໍາຕ່າງໆຂອງປະຊາຄົນລາວແຕ່ຍັງນ້ອຍແລ້ວ ຕອມມາຢ້ຽມຢາມວໍຊິງຕັນ ເພື່ອໃຫ້ສໍາພາfກັບວີໂອເອຄັ້ງນີ້ ແອນດີກໍໄດ້ໄປຮ່ວມໃນງານສະຫລອງຄົບຮອບ 6 ປີຂອງ ມູນນິທິມູນມໍລະດົກລາວ ຫລື Lao Heritage Foundation ແອນດີຮູ້ສຶກປະທັບໃຈ ຫລາຍ ທີ່ໄດ້ເຫັນເດັກນ້ອຍອາເມຣິກັນ ເຊື້ອສາຍລາວ ຫລິ້ນເຄື່ອງດົນຕີລາວ ແລະບັນເລງ ເພງລາວ ເດີມ ແລະຟ້ອນນາດຕະສິນໃຫ້ບັນດາແຂກໄດ້ຊົມ ຕໍ່ຄໍາຖາມກ່ຽວກັບໂຄງການໃນອະນາຄົດ ຫລັງຈາກ Project Runway ນັ້ນ ແອນດີເວົ້າ ວ່າ ເຖິງແມ່ນຜົນການແຂ່ງຂັນຈະອອກມາແນວໃດ ໄດ້ຊະນະຫລືບໍ່ໄດ້ຊະນະ ກໍຕາມ ລາວ ກໍຈະຍ້າຍໄປຢູ່ນິວຢອກ ແລະເປີດຮ້ານເສື້ອຜ້າ ຍີ່ຫໍ້ຂອງຕົນເອງ ເຖິງຖ້າວ່າ ບໍ່ໄດ້ຊະນະເລີດໃນການແຂ່ງຂັນໃນລາຍການ Project Runway ແລະພາດ ລາງວັນ 1 ແສນ$ ຈາກບໍລິສັດເຄື່ອງສໍາອາງ L'Oreal ແອນດີກໍຄາດຫວັງວ່າຈະໄດ້ຮັບ ການສະໜັບສະໜູນ ຈາກຜູ້ຊົມທີ່ມັກເສື້ອຜ້າທີ່ລາວອອກແບບ ແລະມາຈ້າງໃຫ້ລາວອອກ ແບບເສື້ອຜ້າໃຫ້ ຢ່າງໃດກໍຕາມ ແອນດີເວົ້າວ່າ ລາວຕື່ນເຕ້ນຫລາຍທີ່ໄດ້ກ້າວມາຮອດ ຂັ້ນນີ້ ຄວາມໄຝ່ຝັນຂອງແອນດີ ສຸດທິພົງ ຈະເປັນຈິງຈົນຮອດຂັ້ນສຸດຍອດ ຄືໄດ້ຊະນະເລີດໃນ ການແຂ່ງຂັນ Project Runway ຫລືບໍ່ນັ້ນ ເຮົາກໍຈະໄດ້ຮູ້ກັນ ໃນລາຍການ PR ຕອນ ທີ 14 ຫລືຕອນສຸດທ້າຍ ທີ່ຈະອອກອາກາດໃນແລງວັນພະຫັດໜ້າ ທີ 28 ຕຸລາ ຊຶ່ງຈະ ຖ່າຍທອດການປະກອບສ່ວນຂອງ ແອນດີ ກັບເພື່ອນຮ່ວມແຂ່ງຂັນທີ່ຜ່ານມາຮອດຮອບ ສຸດທ້າຍ ໃນການສະແດງແຟຊັ່ນ ໃນລາຍການ Fashion Week ຫລືສັບປະດາແຫ່ງແຟ ຊັ່ນ ຂອງນະຄອນນິວຢອກ ທີ່ໄດ້ຈັດຂື້ນເມື່ອຕົ້ນເດືອນກັນຍານັ້ນ ໃນການສະແດງດັ່ງ ກ່າວ ແອນດີກໍໄດ້ຂຶ້ນຍ່າງເທິງ catwalk ນໍາ ເພື່ອຮັບເອົາການຮັບຮູ້ ຈາກຄະນະກໍາມະ ການແລະຜູ້ຊົມ ຊຶ່ງແອນດີກໍໄດ້ກະທໍາເຊ່ນນັ້ນ ດ້ວຍການຍໍມືນົບຢ່າງນອບນ້ອມ ຕາມ ປະເພນີຂອງຄົນລາວ ແລະໃນຕອນທີ່ຍ່າງຢູ່ເທິງ catwalk ກັບນາງແບບນັ້ນ ແອນດີ ໄດ້ຍົກມືຂຶ້ນປ້າຍນໍ້າຕານໍາ ຈະແມ່ນນໍ້າຕາແຫ່ງຄວາມດີໃຈທີ່ໄດ້ຊະນະເລີດ ຫລືວ່າ ເສຍ ໃຈທີ່ພາດລາງວັນຊະນະເລີດ ກໍຕ້ອງໄດ້ລໍຖ້າເບິ່ງກັນ ລາຍການນີ້ ອອກອາກາດເມື່ອວັນພະຫັດ ທີ 21 ຕຸລາ ເຊີນຟັງລາຍ ການທັງໝົດ ໂດຍຄລິກບ່ອນສຽງ ແລະເບິ່ງວີດີໂອການສະແດງຊຸດ collection ຂອງ ແອນດີ ເທິງ catwalk ຂອງ Project Runway ໃນຕອນສຸດທ້າຍຂອງການແຂ່ງຂັນ ເມື່ອຄືນວັນທີ 28 ຕຸລາຜ່ານມານີ້ ໂດຍຄລິກລິ້ງຄ໌ຢູ່ທາງລຸ່ມ ປາກົດວ່າ ແອນດີນໍ້າຕາຊືມດ້ວຍຄວາມຕື້ນຕັນໃຈ ແລະດີໃຈທີ່ໄດ້ກ້າວມາເຖິງຂັ້ນນີ້ ບໍ່ແມ່ນຍ້ອນໄດ້ຊະນະເລີດ ເພາະວ່າລາງວັນຊະນະເລີດຕົກເປັນຂອງຍິງສາວອາເມ ຣິກັນ ນຶ່ງໃນ 3 ຄົນ ທີ່ໄດ້ຜ່ານເຂົ້າຮອບສຸດທ້າຍຂອງການແຂ່ງຂັນນັ້ນ